1999/350/EY: Komission päätös, tehty 4 päivänä toukokuuta 1999, Euroopan maatalouden ohjaus- ja tukirahaston (EMOTR) tukiosastosta maksettavien Yhdistyneen kuningaskunnan tiettyjen menojen jättämisestä yhteisörahoituksen ulkopuolelle (tiedoksiannettu numerolla K(1999) 1076) (Ainoastaan englannin kielinen teksti on todistusvoimainen)



Virallinen lehti nro L 133 , 28/05/1999 s. 0060 - 0061



KOMISSION PÄÄTÖS, tehty 4 päivänä toukokuuta 1999, Euroopan maatalouden ohjaus- ja tukirahaston (EMOTR) tukiosastosta maksettavien Yhdistyneen kuningaskunnan tiettyjen menojen jättämisestä yhteisörahoituksen ulkopuolelle (tiedoksiannettu numerolla K(1999) 1076) (Vain englanninkielinen teksti on todistusvoimainen) (1999/350/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(1), sellaisena kuin se on viimeksi muutettuna asetuksella (EY) N:o 1287/95(2), ja erityisesti sen 5 artiklan 2 kohdan c alakohdan, on kuullut rahastokomiteaa, sekä katsoo, että (1) asetuksen (ETY) N:o 729/70 5 artiklan 2 kohdan c alakohdan mukaisesti komissio päättää rahastokomiteaa kuultuaan menoista, jotka jätetään yhteisörahoituksen ulkopuolelle komission todettua, ettei kyseisiä menoja ole suoritettu yhteisön sääntöjen mukaisesti; (2) asetuksen (ETY) N:o 729/70 5 artiklan 2 kohdan c alakohdan ja neuvoston asetuksen (ETY) N:o 729/70 soveltamista koskevista yksityiskohtaisista säännöistä EMOTR:n tukiosaston tilien tarkastamisen ja hyväksymisen osalta annetun komission asetuksen (EY) N:o 1663/95(3), sellaisena kuin se on viimeksi muutettuna asetuksella (EY) N:o 896/97(4), 8 artiklan 1 ja 2 kohdan säännösten nojalla komissio on suorittanut tarvittavat tarkastukset, antanut tiedoksi Yhdistyneelle kuningaskunnalle näiden tarkastusten tulokset, ottanut huomioon Yhdistyneen kuningaskunnan esittämät huomautukset, aloittanut kahdenkeskiset neuvottelut Yhdistyneen kuningaskunnan kanssa sopimukseen pääsemiseksi ja antanut tälle virallisen tiedon päätelmistään viitaten sovittelumenettelyn perustamisesta osaksi Euroopan maatalouden ohjaus- ja tukirahaston (EMOTR) tukiosaston tilien tarkastamista ja hyväksymistä 1 päivänä heinäkuuta 1994 annettuun komission päätökseen 94/442/EY(5); (3) jäsenvaltio on pyytänyt sovittelumenettelyä ja komissio on tarkastellut menettelyn osana laadittua kertomusta; (4) asetuksen (ETY) N:o 729/70 2 ja 3 artiklan mukaisesti voidaan rahoittaa ainoastaan yhteisön sääntöjen mukaisesti maatalouden yhteisen markkinajärjestelyn yhteydessä myönnettyjä vientitukia viennille kolmansiin maihin sekä yhteisön sääntöjen mukaisesti yhteisen maatalouden markkinajärjestelyn yhteydessä aloitettuja maatalousmarkkinoiden säätelemiseen tähtääviä interventioita; (5) suoritettujen tarkistusten, kahdenkeskisten neuvottelujen ja sovittelumenettelyjen tulosten perusteella osa Yhdistyneen kuningaskunnan ilmoittamista menoista ei täytä näitä ehtoja, eikä niitä voida näin ollen maksaa EMOTR:n tukiosastosta; (6) tässä päätöksessä mainitaan ne määrät, joita ei ole hyväksytty maksettaviksi EMOTR:n tukiosastosta, eivätkä kyseiset määrät liity sellaisiin menoihin, jotka on suoritettu aiemmin kuin 24 kuukauden aikana siitä kun komissio on toimittanut jäsenvaltioille kirjallisen tiedonannon tarkastusten tuloksista, (7) komissio on antanut jäsenvaltiolle yli-30-kuukautta-nimistä tukitoimenpidettä koskeneessa yhteenvetokertomuksessa tiedoksi tässä päätöksessä tarkoitettujen tapausten osalta arvion niistä määristä, jotka suljetaan yhteisörahoituksen ulkopuolelle, koska ne eivät ole yhteisön sääntöjen mukaisia, (8) tämä päätös ei estä sellaisten taloudellisten seurausten soveltamista jotka saattavat myöhemmin tulla kysymykseen yli-30-kuukautta-nimisen tukitoimenpiteen osalta sen varauksen vuoksi, joka on tehty edellä mainitussa yhteenvetokertomuksessa, ja materiaalin tuhoamista koskevan viivästyksen vuoksi, (9) tämä päätös ei estä sellaisten taloudellisten seurausten soveltamista, joista komissio voi päättää tuomioistuimen tämän päätöksen soveltamisalaan kuuluvien seikkojen osalta tämän päätöksen tekopäivänä edelleen käynnissä olevissa asioissa antamien tuomioiden perusteella, ON TEHNYT TÄMÄN PÄÄTÖKSEN: 1 artikla Yhdistyneen kuningaskunnan EMOTR:n tukiosastolle ilmoittamat menot, määrältään 22807424 Englannin puntaa, suljetaan tällä päätöksellä yhteisrahoituksen ulkopuolelle, koska ne eivät ole yhteisön sääntöjen mukaisia. 2 artikla Tämä päätös on osoitettu Yhdistyneelle kuningaskunnalle. Tehty Brysselissä 4 päivänä toukokuuta 1999. Komission puolesta Franz FISCHLER Komission jäsen (1) EYVL L 94, 28.4.1970, s. 13. (2) EYVL L 125, 8.6.1995, s. 1. (3) EYVL L 158, 8.7.1995, s. 6. (4) EYVL L 128, 21.5.1997, s. 8. (5) EYVL L 182, 16.7.1994, s. 45.